
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.

REFERAT DE APROBARE
pentru proiectul de hotărâre  privind aprobarea transmiterii în folosință gratuită către Societatea Națională de Cruce Roșie din România a unui imobil (construcție și teren), situat în Municipiul Alba Iulia, str. București, nr. 16A, județul Alba

Prin proiectul de hotărâre supus spre dezbatere Consiliului Local al municipiului Alba Iulia, propun să se ia în discuție aprobarea transmiterii  în folosință gratuită către Societatea Națională de Cruce Roșie din România, în scopul amenajării de spații administrative necesare pentru desfășurarea activităților specifice Filialei de Cruce Roșie a județului Alba, a unui imobil proprietate privată a municipiului Alba Iulia, situat în Alba Iulia str.București, nr.16A, imobil compus din:

a). construcție înscrisă în CF nr.116611 Alba Iulia, cu nr.cadastral 116611-C1, cu suprafața construită la sol de 912 mp, având cod de clasificare 1.1.17 și valoarea de inventar de 246.620 lei;

b).teren înscris în CF nr.116611 Alba Iulia, cu nr.cadastral 116611, în suprafață de 912 mp, având cod de clasificare 9 și valoarea de inventar 354.560 lei.

La întocmirea proiectului de hotărâre, s-au avut în vedere următoarele:


Prin cererea înregistrată sub nr. 127.039/2023,  la punctul 1 din aceasta, Societatea Națională de Cruce Roșie din România, prin Filiala de Cruce Roșie a județului Alba, solicită atribuirea în folosință gratuită a unui imobil compus din construcție și teren aferent acesteia în vederea amenajării unor spații administrative necesare pentru desfășurarea activităților specifice Filialei de Cruce Roșie a județului Alba.

Precizăm faptul că,  în conformitate cu dispozițiile art.1, art.7 și art.8 din Legea nr. 139/1995 – Legea Societății Naționale de Cruce Roșie din România, cu modificările și completările ulterioare:


- ”Art.1.Societatea Naţională de Cruce Roşie din România este persoana juridică de drept public, autonomă, neguvernamentală, apolitică şi fără scop patrimonial. Ea îşi desfăşoară activitatea cu caracter umanitar, ca organizaţie de ajutor voluntar, auxiliară a autorităţii publice.„

-„Art.7.Societatea Națională de Cruce Roșie din România funcționează în spațiile proprii și în cele repartizate în acest sens până în prezent, precum și în alte spații locative care se pun la dispoziție de către consiliile locale, județene sau ale municipiului București, după caz, în vederea desfășurării activității și beneficiază de aceleași măsuri de protecție pe care legea le stabilește în favoarea instituțiilor publice.”


-„Art.8.Societatea Națională de Cruce Roșie din România se bucură de protecția și de sprijinul statului și are, în calitate de organizație de utilitate publică, dreptul de a cere sprijinul tuturor autorităților publice, iar acestea au obligația de a-l acorda.”


În ceea ce privește solicitarea de la punctul 2 din adresa formulată de Societatea Națională de Cruce Roșie din România – Filiala Alba, aceasta urmează a fi soluționată printr-un proiect de hotărâre separat.

La redactarea proiectului de hotărâre, au fost avute în vedere cele de mai sus, precum și dispoziţiile   art.129 alin.(2) lit."c" și ”d”, art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, art.349, art.350, art.351, art.352 și art.362 alin.(2) din OUG nr.57/2019 privind Codul Administrativ, cu modificările și completările ulterioare și dispozițiile art.874 alin.(1) din Legea nr.287/2009 privind Codul civil, republicată, cu modificările și completările ulterioare.

Primar

Pleșa Gabriel Codru
